SARL-NUUS SONDAG 26 JULIE 2009 


U luister na ZS6SRL, die amptelike radiostasie van die Suid-Afrikaanse Radioliga, die nasio 
Hierdie en vorige bulletins kan van www.sarl.org.za afgelaai word en u kan ook daar inteken 
U nuusleser is (naam en roepsein), op 145,725 MHz vanuit Pretoria, met herleidings op 28,32: 


STIL SLEUTEL 


SARLNUUS maak verskoning dat die van van stil sleutel ZS6CBG in verlede 
week se bulletin verkeerdelik as Brits aangegee is. Die korrekte naam is Cornelis 
Genis. 


(POUSE) 
In die nuus vandag: 
BACAR VAN n PRIVATE VLIEGVELD GELANSEER TE WORD 


OKOSA GAAN OPE VERHORE AANGAANDE FREKWENSIETABEL 
HOU 


REKORDDEELNAME AAN JEUGDAGNAELLOOP 
U luister na ZS6SRL. Bly ingeskakel vir meer besonderhede oor hierdie en ander belangrike ei 
BACAR VAN n PRIVATE VLIEGVELD GELANSEER TE WORD 


BAGAR, sal vanaf n private vliegveld naby Hartbeespoortdam gelanseer word. 
Die vliegveld is gekies omdat dit buite die gebied van lugverkeersbeheer geleë 
is. Die aangrensende gebied is plat en ideaal geskik vir n ballonlansering. Die 
verwagte heersende wind sal heel waarskynlik die ballon verder uit die lugver- 
keersbane neem. Die loonvrag sluit n APRS-stelsel, met roepsein ZS6SAT, op 
144,800 MHz in wat 2 minute voor lansering aangeskakel sal word en APRS- 
stasies in staat sal stel om die vlugroete van BACAR te volg. n Bakensein 
op 144,825 MHz d.m.v. spraak, gemoduleerde GG en GG sal elke 2 minute 
gedurende die eerste 30 minute uitgestuur word, daarna elke 5 minute vir die 
volgende 119 minute en daarna weer elke 2 minute. 'Telemetrie-inligting oor 
die binne- en buitetemperature en lugdruk in millibar sal met intervalle van 1 
minuut op 7 022 kHz uitgestuur word. Besoek www.amsatsa.org.za vir meer in- 
ligting aangaande die vlug. Verkry n sertifikaat. Radioamateurs wat n teleme- 
trielyn van die uitsending op 40 m instuur, tesame met besonderhede van hulle 
ligging, sal n BACAR-sertifikaat van deelname ontvang. Besonderhede moet 
gedurende die dag van die vlug gestuur word aan bacar@sarl.org.za. Grondbe- 
heer sal vanuit die SARL se Nasionale Amateurradiosentrum gedoen word waar 
die vlug ook op video gevolg kan word. Indien u nie beplan om self die vlug 
te volg nie, word u na die NARS uitgenooi en om daar aan die aktiwiteite deel 
te neem. Skoliere word ook uitgenooi om daar deel te neem aan die verskeie 
volging- en telemetrie-eksperimente. Die NARS sal vanaf 07:00 operasioneel 
wees met die lansering wat tussen 08:00 en 08;15 verwag word. 


HET U U SARL-LIDMAATSKAP HERNU? 


Daar is slegs nog kort tydjie beskikbaar om van die afslag op u jaarlikse lid- 
maatskapsfooi, wat op 1 Julie betaalbaar was, gebruik te maak. Vanaf 31 Augus- 
tus verval die afslag en sal die volle fooi van R3440 betaalbaar wees. Die afslagfooi 
is R320. Vir seniorlede is die afslagfooi R200 teenoor die volle fooi van R212. 
Afslagfooie geld ook vir nuwe lede wat voor 31 Augustus aansluit. Herinnerings 
is in die proses om uitgestuur te word. Indien u nie seker is van u lidmaatskap 
nie, bel Mariska by 011 675 2393 of stuur n e-pos aan admin@sarl.org.za. 


OKOSA GAAN OPE VERHORE AANGAANDE FREKWENSIETABEL 
HOU 


OKOSA gaan vanaf 17 Augustus ope verhore hou aangaande die voorgestelde 
hersienings aan die tabel van frekwensietoekennings in Suid-Afrika. Die SARL 
sal die saak van amateurradio voorlê. Verlede jaar het die SARL n voorstel 
ingedien dat nuwe amateurtoekennings naby 500 kHz en 5 MHz oorweeg word, 
dat die 160 m-band na die volle 1 800 tot 2 000 kHz uitgebrei word en vir 
toekennings 2 300 2 450 MHZ en 3 300 3 500 MHz. Die SARL berei tans sy 
voorlegging in meer detail voor en motiveer sy redes waarom hierdie toekennings 
vir amateurradio voordelig sal wees en sy bydrae te lewer tot voortplanting- en 
ander studies. U word versoek om insette te lewer oor waarom hierdie ver- 
soeke vir toekennings deur OKOSA oorweeg moet word. Stuur asb. u insette 
aan armi@sarl.org.za. Dit sal waardeer word indien u insette en kommentaar 
teen Dinsdagaand ontvang kan word aangesien die SARL-Raad Woensdagaand 
vergader om die SARL se benadering te finaliseer. 


REKORDDEELNAME AAN JEUGDAGNAELLOOP 


Die SARL se jeugdagnaelloop wat tydens Nasionale Jeugdag op 16 Junie gehou 
is, het rekorddeelname gelok. Die kompetisiekomitee het 46 logstate ontvang 
waarvan 38 deur jongmense en 8 deur nie so jong mense ingestuur is. 8 logs is 
uit Namibië ontvang. Die jongste deelnemer was 8 jaar oud en die oudste 87 jaar 
jonk. Welgedaan aan almal en veels geluk aan die wenners. Die volledige uitslae 
is op die SARL-Forum en in HF Happenings beskikbaar. Alle deelnemers wat 
logstate ingestuur het, sal n sertifikaat van deelname ontvang. Die wenners is: 
1ste Andrew Mans, ZR3AM, (20) 189 punte, wat n ARRL Bedryfshandboek 
wen; 2de Dylan Walsh, ZU3DW, (13) 62 punte, wat n boustel vir n 40 m di- 
rekte omsettingsontvanger wen; Die derde plek word gedeel deur 15-jarige broers 
Edwin and Heinz Breitenbach. Beide het van V51PP, in Walvisbaai deelgeneem 
en albei het 53 punte behaal. Elkeen sal n boustel vir n weerligvoorspellingsap- 
paraat ontvang sodra, voorrade teen die middel van Augustus aanland. Die wen- 
ners in die gelukkige trekking is: Silvia Schenk (12) Namibië; Morne Coertzen, 
ZR6RM (14); Sane Erasmus (18); Tiaan van Eeden, ZS6TVE (16); Rieks Kamp- 
man, ZR6HK (17). Elkeen sal n draadloosmikrofoonstel ontvang. Baie dankie 
aan al die deelnemers wat van hierdie gebeurtenis n groot sukses gemaak het 
en baie geluk aan die wenners. 


SARL-HF-ESB-KOMPETISIE 


U word uitgenooi om op Sondag 2 Augustus aan die hoofkompetisie van die 


SARL, nl. die HF-foonkompetisie deel te neem. Die doel van die deelnemers is 
om met soveel moontlik radioamateurs in Suidelike Afrika kontak te maak op 
die 20, 40 en 80 meterbande. Deur deel te neem en n logstaat in te stuur 
word n deelnemer outomaties ingeskryf in n trekking vir n kopie van die 
nuwe “ARRL Basic Antenna Handbook”. Volle besonderhede is verkrygbaar 
by www.sarl.org.za. 


KLUBNUUS 


Oos-Transvaal Laeveld Radioklub beplan n veldnaweek te Steenkampsberg 
vanaf 31 Julie tot 2 Augustus. Alle belangstellendes moet op die uitkyk wees 
vir kontakte op 2 meter alle modusse asook HF en 6 meter. Steenkampsberg is 
geleë tussen Roossenekal en Lydenburg. Nico, ZS6MAJ, kan gekontak word op 
083 281 2049 of Dawid, ZS6VS, by 082 872 4081 of e-pos kan gestuur word aan 
zs6vs@vodamail.co.za. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
kalm wees. Die voorspelde effektiewe sonvlektelling sal gedurende die komende 
week minder as 5 wees. Daar is tans geen amptelike sonvlekke nie maar hopelik 
sal dit nie vir te lank duur nie. 15, 17 en 20-m is nog steeds die beste keuses 
vir DX. Gedurende die middae gaan die toestande na die Ooste en die Weste 
goed wees. Gedurende laatmiddag en die aand gaan toestande na die Noorde 
goed wees. Vroegoggend is daar 'n moontlike kans om kontakte met Australië te 
maak maar Nieu-Zeeland gaan uitdagend wees. Gedurende die aand is daar 'n 
moontlikheid van 40 m-kontakte met Brasilië. Noordoostelike, Noordwestelike, 
Suidoostelike en Suidwestelike paaie gaan uitdagend wees. 10 MHz lyk laatmid- 
dag en na sononder bruikbaar vir die Morsekode- en digitale entoesiaste. Die 
Noord-Kaliforniese DX-stigting se internasionale bakennetwerk word by die Her- 
manus Magnetiese Observatorium, ZS1HMO, gemonitor. 'n Grafiese aanduiding 
van die ontvange seinsterktes kan by http://spaceweather.hmo.ac.za besigtig 
word. Kies “Tonospheric Data” en dan “HF Propagation Conditions” om te 
sien watter bakens onlangs en nie so onlangs nie gehoor is. Vincent, ZS6BTY, 
publiseer op die Pretoria Amateurradioklub se webwerf `n uitstekende, grafiese 
voorspelling van die kommunikasieskakelbetroubaarheid vir elke amateurband. 
Die voorspelling word uurliks opgedateer. Besoek gerus www.parc.org.za en 
kies dan “Propagation”. `n Goeie antennastelsel is die antwoord vir die huidige, 
minder gunstige sonvlektoestande. Dipole, of verkieslik winsantennas wat ten 
minste 12 m bokant die grond is, word benodig om die stralingshoek laag genoeg 
te kry vir kontakte met DX-stasies. `n Goeie antennaopstelling is die beste be- 
legging wat 'n amateur kan maak. Plaaslike toestande gaan gedurende die dag 
op 40 m goed wees. 80 m behoort gedurende vroegoggend en laatmiddag goeie 
resultate oor die korter afstande, byvoorbeeld tussen ZS5 en 756, te lewer. 30 
m sal tot die middel van die dag goeie resultate tussen ZS6 en ZS1 lewer. Saans 
is 80 m die beste keuse. Gelukkig is die geraasvlakke a.g.v. statiese ontladings 
besig om af te neem wat kontakte oor die langer afstande meer aangenaam maak. 


Nou is die tyd om kontakte te maak vir u 80 m “Worked-A1-Z7S”-toekenning. 
Onthou dat hierdie net `n voorspelling is en dat HF u aangenaam kan verras. 
Skakel u stel aan, luister en roep ook CO om seker te maak dat u deel van die 
opwinding is. Besoek gerus www.spaceweather.co.za vir meer inligting. 


DAGBOEK VAN GEBEURE 


25-26 Julie FBEilande-op-die-lug-kompetisie; 26 Julie 40 ARK 40 m naelloop; 
28 Julie Insette aangaande frekwensietoekennings moet in wees; 1 Augustus 

ZSGPTA se Megasnuffelmark; 2 Augustus SARL-HF-ESB-kompetisie; 3-7 
Augustus Nasionale Wetenskapweek en ZS6SCI op die lug; 038 Augustus 
Telekonferensie deur beamptes van die Publieke Inligtingsnetwerk om 20:00; 08 
Augustus - BAGAR-vlug; 22 Augustus RTA in die Kaap; 30 Augustus SARL- 
HEF-GG-kompetisie. 


SARL-Nuus nooi klubs en individue om nuusberigte wat vir radioamateurs en kortgolfluisteraai 
Die SARL nooi u ook om te luister na die program Amateur Radio Mirror International, wat om 
U het geluister na 'n nuusbulletin van die Suid-Afrikaanse Radioliga wat deur George, ZS6NE 


Dankie dat u geluister het. 73. 
/EX. 


